Ալեքպեր. — Այո, համարյա մի տարի ինտերներում էր։ Ռազմական գործողությունների գրեթե նախօրեին նրան բերման ենթարկեցին ու թույլ չտվեցին մեկնել Վենետիկ; Քրգործ հարուցեցին, թե իբր 80-ամյա ծերուկը օդանավակայանում 35-ամյա ինչ-որ մենթի էր ծեծել։ Ռաֆիկ Թագիի սպանությունը, վերաբերմունքը Աքրամի հանդեպ ոչ կրոնի, ոչ էլ Ղարաբաղի հետ է կապված. դրանք անձնական մղումներ ունեն։ Իսկ ինչ վերաբերում է երկրների ղեկավարությունների մասին ասածիդ, նրանց խնդիրն իրենց իշխանությունը, իրենց բիզնեսն ամրապնդելն է։ Իսկ կրոնի ու Ղարաբաղի վրա նրանք թքած ունեն։ Հանուն իշխանության, նրանք պատրաստ են ոչնչացնել, կործանել հարյուրավոր կյանքեր…